khistorydata/jeongjo-sjw-relations huggingface dataset:
정조 8년 · 강
召見有司堂上于誠正閣。有司堂上金華鎭徐有隣趙時俊。
정조 8년 · 목
承旨李一曾曰。俄雖有兩司退去之命。而旣已入來。三司合啓。不得不爲。故姑爲留待矣。予曰。似然。合啓則捧入。予曰。牌文非久。似當入來。遠接使預爲差出。凡節講確然後。可無不及之弊矣。華鎭曰。勅使云云狀啓。每爲先到矣。予曰。丙申丁酉兩年。則以善待至今稱之。而以今時勢觀之。京師紀綱。若是頹然。遐外列邑。推以可知。今番遠接使。姑未知誰某當之。而沿路雄邑守令。限二人罷黜然後。可以立規模而無事接待矣。追覽政院日記。在昔遠接使。則列邑守令。若有不善擧行之事。大則決棍。小則罷黜。今番雖不施棍。其中不善者。則不可不罷黜矣。時俊曰。西路擧行。可謂無欠。而今年亦因臣族之在西邑者。聞其所聞。則自七月以後。凡節皆爲預備。而道伯巡歷時。或面飭守宰。或治罪該監云。關西似無可慮之端矣。予曰。海西則何如云耶。時俊曰。海西則姑未聞知矣。華鎭曰。兩西則皆有勅需庫。凡節皆有預備之道。而至於畿邑。元無勅需庫。某條支過然後。以儲置米劃給。此事甚可悶矣。予曰。勅行所費。爲幾萬兩乎。有隣曰。京畿所當爲十一萬兩。而三道統以計之。幾乎二十萬兩矣。予曰。李淡病重濱死云。其誠可矜矣。有隣曰。爲人。其中稍優。予曰。勅行生事與否。專在於義州通事。今番則爲遠接使者。各別申飭然後。庶可無事。而且勅行去留之遲速。亦在於我國人指導矣。有隣曰果然矣。予曰。曾前擧行之節。載錄於政院事變日記矣。華鎭曰。似然矣。予曰。今玆持來謄錄。乃何時件乎。有隣曰。當宁件矣。予曰。自燕至灣爲幾曰。自灣至京爲幾日。有隣曰。自燕至灣爲二十四日。自灣至京爲十四日矣。予曰。抄出禮曹備局謄錄。後日登對。而可合遠接使之人。預爲停當。亦無不可矣。予曰。祭文敎文。皆有礙眼處。令大提學更爲製進。
정조 8년 · 강
知敦寧權導[噵:I-PERSON]。疏陳無敦寧。乞遞。批下該曹稟處。
정조 8년 · 강
承旨金頤柱李獻慶。副司直宋載經。疏辭新資。幷賜例批。
정조 8년 · 강
飭支勅三道監司守令。
정조 8년 · 목
敎曰。使行。去晦想已抵燕。而今月已半。尙無勅奇。卿其分付灣府。另探鳳城。待探來。星火狀聞之意。下諭于平安監司。又敎曰。勅行當在不遠。治道支勅凡節。果已備置乎。今番擧行。比丁酉。萬一有疏漏之事。地方官守令差使員守令進排邑守令。依事目遠接使下去時。卽其地方爲先決棍罷黜之意。方欲申明嚴飭於辭朝日。以此意先令廟堂。措辭關飭於三道監司處。俾爲惕念。無或犯科。如是申飭。而又復執頉。幷與該監司重勘。斷不可已。一體嚴飭。列邑守令。憑藉支勅。斂民擾民之弊。亦所當禁。此則從當遣繡衣或宣傳官備郞。反閱府庫。廉探實疏。亦令以此知悉。
정조 8년 · 강
景慕宮親祭。命親押。
정조 8년 · 목
因臺諫牌招啓辭。敎以。在外及未肅拜陳疏人。竝許遞。今日政。以在京無故人擇擬。待下批牌招察任。○以安聖彬爲大司諫。金東稷李壽咸爲掌令。朴長卨爲持平。兪岳柱爲獻納。李庚運爲正言。林道浩爲校理。沈樂洙爲副校理。尹光濩爲衛率。
정조 8년 · 강
遞承旨呂善亨。以李集斗代之。
정조 8년 · 강
命初試規矩。誤書較正。
정조 8년 · 목
敎曰。十九日初試規矩。以二技取一技書下矣。更考原單。一字以二字誤書。至於頒布。蓋未照檢之致。原單雖已較正。此意分付訓鍊院。待開場。令試官知悉。
정조 8년 · 목
敎曰。親祭祭文。事體何等莫重。而今日文衡製進祭文。申前到院。而諉諸院吏之忘置。下鑰後。始乃入啓。事體所在。萬萬駭然。頒敎文忘置亦然。不可以承宣之生疏。置而不論。況諉之院吏。汲汲申退。尤是駭然。當該承旨李集斗遞差。前望單子入之。待下批牌招入直。院吏令攸司照法。各別懲治後草記。
정조 8년 · 강
列朝 景慕宮胎封加封。命奉審稟處。
정조 8년 · 목
禮曹啓言。聖上胎室加封。有稟處之命矣。 列聖朝胎室加封。每在御極之後。未過七八年之間。分付雲觀。卜日董役。實合事宜。敎以。今年年事。雖幸稍稔。關東不若他道。寧越雖是嶺西。此時役民。誠有不可。更觀明年年事擧行。因此有申飭者。 列朝胎封。多有修改處。今果無頉與否。各令道伯。分付地方官。使之躬詣奉審。有無頉形止。詳細報來後狀聞。雖非修改處。一體奉審狀聞事分付。昨年安胎使下去時。亦有下敎者。 景慕宮胎封。尙未加封。雖無可據之例。豈可不創而行之。禮堂一員進去。奉審形止。回奏後稟處。
정조 8년 · 강
景慕宮上册親祭肄儀。命依初九日例擧行。
정조 8년 · 목
禮曹。以 景慕宮上册親祭肄儀。㴠仁亭庭行禮啓。敎以。依所啓施行。明日當親臨。依初九日例擧行。係是便殿庭。侍衛則只別雲劍兵曹總府入直堂上及宣傳官爲之。餘皆置之。
정조 8년 · 강
司直李命植。陳疏自引。乞遞都監堂上。賜批。
정조 8년 · 목
疏略曰。臣見差都監堂上。天牌荐臨。苟使臣無難强之情。難冒之義。則豈敢爲一向逋慢之計哉。臣之所遭。與尋常人言有異。若復揚揚趍膺。則獨不爲朝庭之辱。當世之羞乎。且況備官習儀。隔在明日。若不及今變通。必當臨急苟簡。乞賜鐫免。仍治臣罪。批以。往事可付一笑。追提無已過乎。卿其勿辭行公。
정조 8년 · 강
命都監提調鄭一祥李命植。嚴飭備員。
정조 8년 · 목
上號都監啓言。提調李命植陳疏。鄭一祥謂有情勢。明日習儀。不得進參云。請牌招。敎以。敦匠豈云官職。如此處義。前所未見。何必牌招。卿其各別嚴飭。使之進參。又復逡巡。致使大禮習儀時。堂上不得備員。不飭之責。自有所歸。以此知悉。堂上李命植。疏批已下。令政院卽爲牌招。見今夜漏已深。牌去來催促也。
정조 8년 · 강
重推承旨趙興鎭。推執義林濟遠。
정조 8년 · 목
敎曰。昨以此事。令承宣申飭憲府。而今又適閱儀軌見之。司諫柳思欽。掌令申五淸李命俊。俱差都監郞廳。而不得除本仕。文跡昭在。雖或引避末處置。亦有行公之例。而今番都監郞廳出入闕內。未聞呵導之聲。已是無於例之例。今日諸臺牌招。政院亦不擧論。是豈 先朝癸未因臺啓定式之法意。當該承旨從重推考。執義林濟遠亦推考。
정조 8년 · 강
命擊錚人金尙得刑配。
정조 8년 · 목
刑曹。以擊錚人捧供。散齋相値。不得擧行啓。敎以。今日內捧供以入。又啓言。長興金尙得擊錚原情。渠之所居島。民土。互相買賣。爲䄙嬪房折受。定稅上納。每結八十斗。誠爲至冤。定式上納。得以支保云矣。猥越之罪。請自臣曹刑配。允之。
정조 8년 · 강
命禁府都事李性淳。兼春秋車亨衢放送。
정조 8년 · 목
因性淳囚單子。敎以。附過放送。又因亨衢囚單子。敎以。大赦當前。以公罪從重照律放送。○義禁府啓言。禁府都事李性淳照律。杖一百收贖。公罪施行。允之。敎以。功議各減一等。
정조 8년 · 강
御㴠仁亭。行 景慕宮上册寶習儀。都監都提調洪樂性。提調李命植。鄭一祥徐有隣。
정조 8년 · 강
執義林濟遠。避嫌乞遞。賜批。
정조 8년 · 목
避嫌略曰。卽伏見傳敎下者。以臣出入闕內。未聞呵導之聲。特下問備之命。是臣不敢處以其職。而聖明猶以臺體責之也。雖是臺閣。以都廳而入。則屛呵導而行者。只出於一時臆斷。而聖敎截嚴。萬萬恧戲。請命遞斥臣職。批以。勿辭。亦勿退待。
정조 8년 · 강
遞承旨金頤柱李獻慶趙興鎭沈有鎭李一曾。以朴祐源安聖彬申大升沈頤之李得臣趙鼎鎭爲承旨。尋遞大升。以有鎭還代之。
정조 8년 · 목
敎曰。違牌承旨許遞。前望單子入之。○政院。以大升與祐源有姨從應避之嫌。啓請變通。敎以。許遞。前望單子入之。
정조 8년 · 강
命頒敎文中。死罪以下幷宥。
정조 8년 · 목
敎曰。頒敎文中。赦句添入。○政院。以某罪以下宥之啓。敎以。雜犯死罪以下幷宥。
정조 8년 · 강
命前承旨沈基泰等給牒。前判書金魯鎭敍用。
정조 8년 · 목
敎曰。前承旨沈基泰。前應敎李魯春。竝給牒敍用。前判書金魯鎭。前承旨李謙彬。前大司諫李度默。前校理李延伋。前修撰李東稷李錫夏。前獻納李思祚。前校理尹㬦。前修撰徐美修。前副修撰安策。前校理林道浩。幷敍用。
정조 8년 · 강
命還宮時。道由館峴。
정조 8년 · 목
因御營廳把守磨鍊單子。敎以。還宮時。道由館峴。屛門把守將卒。依此減數磨鍊。
정조 8년 · 강
命訓局軍。擧動時勿爲替代。
정조 8년 · 목
訓鍊都監。以擧動時各處軍兵替直啓。敎以。禁營隨駕。槪爲本局軍休息。銅龍門軍。以金虎門三十名。弘化門軍三十名除出。出番將官率領。還宮間替直。西營軍則以禁營本軍二十名除留。本局軍勿爲替代也。又因禁衛營草記。敎以。銅龍等門替直。依都監草記批旨施行也。
정조 8년 · 강
有政。吏曹判書金履素。參判李敬養進。
정조 8년 · 목
以蔡弘履爲大司憲。李益烍爲大司諫。李身晦爲司諫。李祉永爲持平。張至顯爲正言。徐瀅修爲校理。洪樂恒爲副修撰。申大升爲戶曹參判。鄭枋爲兵曹參判。鄭好仁爲分內醫提調。○弘文館。以瀅修樂恒牌招啓。敎以。衆所共知情勢人許遞。今日政差出。○以李獻慶爲工曹參判。金頤柱爲右尹。沈樂洙爲校理。徐有成爲副修撰。
정조 8년 · 강
命北關身米布。折半蕩減。
정조 8년 · 목
敎曰。今番八路身軍布。折半蕩減之數。多如嶺南。殆過八萬。寡如關西。不下五千。而獨北關一道。僅爲千餘金。此旣由於京納多寡之不同。事勢無怪其如許。然本道自是豐沛舊鄕。每勤朝家軫念。纔經大賑。瘡痍未蘇。亦宜有別般顧恤之擧。日前之特命考奏。予意有在。北關身米布之關由京師者。無論該邑捧留。州倉入上。倂爲限折半蕩減。毋令此減於關西。以示予一視西北之意事。爲先分付本道。册子後錄。待釐正一體添入頒布。噫大施蠲除。寔爲元良。慶旣無前惠亦無前。而大小同歡。遐邇均被然後。予心可安。玆於北關。復此申諭。咸須知悉。
정조 8년 · 강
命三道守令。陳賀翌日下去。
정조 8년 · 목
敎曰。秋務方殷。三道則又有來頭勅行。差使員及上來守令。陳賀翌日。皆令下去事分付。
정조 8년 · 강
詣景福殿。親上 王大妃殿册寶。仍詣 景慕宮齋宿。
정조 8년 · 목
具遠遊冠絳紗袍。乘輿出貳極門。詣明政殿。降輿入幕次。少頃。出詣殿階上。跪受 王大妃殿尊號册寶。以授尙傳。安于腰采轝。鼓吹前導。都監都提調以下隨之。仍乘輿陪進。詣景福殿進册寶。進致詞表裏箋文。禮畢後。仍乘輿至明政殿月臺降輿。奉景慕宮尊號册印。安于腰采轝。過前祗迎。仍乘輿陪進。至明政門外。降與乘輦。出弘化門。由於義洞進發。詣 宮大門外。降輦乘輿。詣中門外。降輿詣神門外。册印奉安處奉審。仍行望 廟禮。詣 廟內奉審。詣省牲省器所。省牲省器。仍親押 香祝訖。入齋室。享班東班入來者。只數人。而侍衛外百官。無一待令者矣。予曰。莫重享祀。豈有如許紀綱。仍敎曰。東西班押班監察竝汰去。左議政李福源。以百官之不卽入參。以爲已罪。待命於於義宮新橋。注書李龍柱承命出。勿待命入來事傳諭。則福源對以上敎至此。感泣罔措。而罪犯不輕。不敢入來。因又待命于金吾門外云矣。仍敎曰。大臣豈可躬親庶務。莫重享班。東班入參。只是堂下數人。二品以上。卿一人外。幾皆闕焉。此非吏曹堂上之罪乎。卿之一番待命。已極過當又。何必轉向金吾。卿須安心勿辭。卽爲入參起居事。遣史官傳諭。仍傳命召。龍柱承命。馳往金吾門外。與福源同爲入來。
정조 8년 · 강
遞承旨沈頤之李得臣沈有鎭。以洪良浩李祖承爲承旨。
정조 8년 · 목
敎曰。都承旨許遞。仍令該曹口傳付軍職。前望單子入之。又敎曰。右承旨許遞。又敎曰。同副承旨許遞。前望單子入之。待下批牌招察任。
정조 8년 · 강
罷吏曹判書金履素。參判李敬養。參議黃昇源職。以金鍾秀爲吏曹判書。宋載經爲參判。李時秀爲參議。
정조 8년 · 목
敎曰。吏曹堂上幷罷職。又敎曰。吏曹判書前望單子入之。又敎曰。行副司直宋載經。吏曹參判除授。又敎曰。吏曹參議前望單子入之。又敎曰。新除授吏曹堂上幷牌招。先進參後謝恩。政官牌去來勿爲呼望。連爲催促。
정조 8년 · 강
有政。吏曹判書金鍾秀進。
정조 8년 · 목
政院。以鍾秀牌不進。啓請推考。敎以。飭敎之下。閣外胥命。萬萬寒心。政望擬入然後。當就寢。以此申飭。牌去來連爲催促。○以徐美修爲修撰。李延伋爲副修撰。
정조 8년 · 강
命慶科初試。分三所各取二百人。
정조 8년 · 목
備邊司啓言。今番慶科。鄕儒上京之多。挽近所無。二所難以容接。前有分三所之例。請依此奉行。允之。敎以。分三所試取。蓋爲多士入場時紛拏之弊。況今慶科。又有自別。務令寬緩不迫。以視同慶之意。三處試所入門。自明日日暮時爲之事。自本司申明分付。試官明日還宮前擬入。而大輪次應參諸員。勿爲擬望。皆以在京無故人備擬。皆令午前後進去試所事。亦爲分付。○禮曹啓言。慶科初試分三所事命下矣。每所各取二百人事。請分付。允之。敎以。每所各取賦百張表百張事。分付。
정조 8년 · 강
命漂到人問情譯宮。另擇速發。
정조 8년 · 목
備邊司啓言。卽見忠淸監司沈豊之狀報。則以爲。今十三日大國船一隻。人物三十九名。漂到於賈誼島前洋。而以書問之。答以廣東省澄海縣人。裝貨往天津。被風漂到云。問情譯官。急速下送爲請矣。令該院另擇。速發問情。而歸時水陸間情願。亦爲詳問。別樣守護。善爲供饋。依例以儲置米會減之意。請分付。允之。
정조 8년 · 강
王大妃殿上尊號時。玉册文製述官以下施賞有差。
정조 8년 · 목
敎曰。 王大妃殿上尊號時。製述官諸執事以下書啓。又敎曰。 王大妃殿加上尊號時。册寶對擧承旨。行承政院都承旨沈頤之加資屬耳。熟馬一匹面給。右承旨李得臣加資。玉册文製述官楊州牧使金鍾秀。書寫官吏曹判書金履素。玉寶籇文書寫官議政府左參贊尹東暹。依壬申等年例。幷熟馬一匹賜給。樂章文製述官禮曹判書徐有隣。半熟馬一匹賜給。捧玉册官侍講院司書李勉兢。副司果韓晩裕。捧金寶官副司果李東郁。軍資監正李普天。幷半熟馬一匹賜給。擧案執事副司果金師柱。司僕寺主簿李英秀。北部都事柳秉均。工曹佐郞金啓淳。繕工監奉事鄭東五。禮賓寺奉事沈公權。褥席執事戶曹佐郞李正模。軍資監判官崔在修。司饔院奉事鄭履祥。內贍寺奉事丁載運。幷兒馬一匹賜給。贊儀趙時種陞敍。引儀崔景鎭吳學儉。堦下典儀慶明運。幷相當職調用。其餘引儀等。幷兒馬一匹賜給。假注書姜世綸承膺祚。致詞陪進官權知承文院副正字孫鎭翼。幷依例陞六。入侍承旨沈頤之朴祐源李得臣趙鼎鎭安聖彬沈有鎭。閣臣吳載純徐浩修鄭志儉金宇鎭金載瓚徐龍輔鄭東浚李崑秀尹行任。各半熟馬一匹賜給。領役部將幷上弦弓一張賜給。奏時官令該衙門高品付料。通禮申致權成德朝。各兒馬一匹賜給。引接引儀各加一資。資窮者代加。今番賞典。一人雖兼數事。毋得疊授。又敎曰。 王大妃殿加上尊號時。尙傳中官延壽長加資。如已資窮。半熟馬一匹賜給。册寶差備長番中官。出入番中官等。依別單。參考今月十三日賞典。捧傳旨。
정조 8년 · 강
差下備局有司堂上沈頤之。
정조 8년 · 목
敎曰行都承旨沈頤之。備局有司堂上差下。
정조 8년 · 강
行 景慕宮上册印親祭。還詣慈慶殿。親上 惠慶宮尊號册印。
정조 8년 · 목
時至。具冕服步詣 廟內。親上 尊號册印如儀訖。仍行親祭。禮儀使禮曹判書徐有隣。導詣三上香奠弊。進弊瓚爵官吏曹判書金鍾秀。奠弊瓚爵官刑曹參議金宇鎭。行禮如儀。降復位。捧俎官奉牲匣以入。薦俎官戶曹判書鄭一祥。以次跪奠弊。行初獻禮。大祝副司果李祖承。讀祝文訖。降復位。亞獻官領議政鄭存謙。終獻官判府事徐命善。行禮如儀。行飮福禮望燎禮。禮畢還入齋室。改具遠遊冠絳紗袍。乘輿出宮大門外。降輿乘輦。詣 文廟洞口。降輿步過。乘輦至觀旗橋。顧謂祗迎諸生曰。今番邦慶。可謂無前之大慶。至於試取之際。亦不可無餙喜同慶之道。今番菊製。則欲雙掛賦表。各取京鄕。以示其廣取之意。諸生知悉。仍命大司成閔鍾顯。卽令持傳敎。往于泮宮。揭之壁上。以示諸生。仍進發入弘化門。詣明政門外。降輦乘輿。詣月臺前。降詣版位。親奉 惠慶宮尊號册印。安于腰轝。鼓吹前導。都監都提調以下隨之。仍乘輿陪進。至 惠慶宮閤外。尙傳奉册印。授尙宮以入。仍降輿詣慈慶殿。親上册印。進致詞戔文表裏。禮畢仍還內。
정조 8년 · 강
御仁政殿。受賀頒赦。
정조 8년 · 목
具遠遊冠絳紗袍。乘輿出賓陽門。由建陽門。詣仁政殿。降輿陞座。文武百官行禮如儀。○頒敎文曰。景運重屆。永荷錫羡之休。顯册荐揚。聿修隆報之典。縟儀誕擧於五慶。渙誥庸宣於八方。洪惟 先大王五十載治謨。實啓我東方億萬世邦籙。始以禹勤湯敬。聖學緝熙。躋于堯文舜華。至治洋溢。麟經揭義。繼先志而享三壇。龜疇建中。履皇極而敷五福。史難勝述。豐功峻德之永垂。民不能忘。窮山薄海之追頌。竊念 聖毋壺範。式嗣太似徽音。位尊黃裳。配乾元而贊業。德著彤管。象坤厚而垂休。思齋太妃。丕闡陰化。恩侔天地。長樂荷保佑之慈。功邁宣仁。宗國奠鞏固之勢。猗歟 景慕宮懿烈。夙爲億兆民係心。膺謳歌於夏儲。允副延頸之望。攝機務於堯倦。咸仰拭目之治。至痛無窮。千乘之奉養靡逮。景籙有自。百世之蕃昌已占。亦粵 慈宮。克著懿德。劬勞之至恩莫報。寸心徒切於三朝。柔嘉之徽則允彰。洪休誕膺於百福。惟功德竝宜於表揭。伊典章詎稽於加隆。玆回 聖祖臨御之年。又値我朝昭明之會。休祥茀祿之滋至肹蠁。咸曰自天而申之。卿士庶民之咨嗟詠嘆。可見入人者深矣。矧儲嗣之肇建。邦家之寶曆無疆。仰啓佑之孔昭。予心之愴喜交集。詢庭議而講配天之擧。考禮經而思報本之圖。摸烈紀功。尙恨形容之未盡。獻册進寶。庶幾忱悃之少伸。儀文罔愆。物彩增煥。上 英宗大王尊號曰。配命垂統景曆洪休。 貞聖王后尊號曰。昭獻。加上 王大妃尊號曰翼烈。追上 莊獻世子尊號曰。弘仁景祉。加上 惠嬪尊號曰。貞宣。旣受百僚之賀。誕敷十行之綸。玉琢金鐫。敢曰休烈之丕闡。手舞足蹈。佇看黎庶之均歡。乃於同慶之辰。特施肆赦之典。雜犯死罪以下竝宥。於戲。和氣旁達。與品物而同亨。吉慶連緜。垂來後而無極。人提學吳載純製。○陳賀頒赦訖。乘輿由仁和門還內。
정조 8년 · 강
工曹判書具善復。上疏乞遞。賜批許之。
정조 8년 · 강
以沈頤之爲副總管。前望也。
정조 8년 · 강
遞承旨朴祐源趙鼎鎭安聖彬。以洪秀輔李鎭恒鄭宇淳宋鍈爲承旨。尋遞鎭恒宇淳鍈。以成德朝申致權徐有成林濟遠爲承旨。
정조 8년 · 목
敎曰。左承旨右承旨右副承旨許遞。前望單子入之。又敎曰。左承旨右承旨左副承旨許遞。前望單子入之。
정조 8년 · 강
命再明日大輪次處所。以春塘臺爲之。
정조 8년 · 목
敎曰。京外觀光儒生。其數甚多。且値無前邦慶。欲寓同慶之意。今番九日製之特命以大輪次設行。亦由於是。再明日大輪次。以賦表兩題試取。賦取鄕。表取京。京鄕各賜直赴。而之次以下。亦欲多數試取。預令成均館知委。諸生入門紛畓之弊。不可不念。弘化東西挾門宣仁通化等門。使之分門以入。雨具及療飢之需。勿禁。丕闡堂旣設試場。大輪次處所。以春塘臺爲之。當親臨。以此知悉擧行。
정조 8년 · 강
吏曹參判宋載經上疏。自引乞遞。賜批許之。
정조 8년 · 목
疏略曰。銓堂處分。專由於如臣之稽緩後時。不卽就班之罪。蓋緣以臣之罪。罪他人而代其職。則眞忘廉冒恥之鄙夫。臣雖無似。豈忍爲此。亟令鐫改臣職。批以。情勢宜欲一伸。本職許遞。
정조 8년 · 강
上尊號都監都提調以下。施賞有差。
정조 8년 · 강
命廣陵君烶常。溪君湛。靑城尉沈能建。綾城尉具敏和。光恩副尉金斗性。幷百官加親授。
정조 8년 · 강
命蠲減之令。頒布京外。
정조 8년 · 목
敎曰。日吉辰良。 廟 殿 宮追上之禮。次第順成。群工齋賀。八方誕誥。予小子幾年忱悃。今幸少伸耳。其敢曰答啓佑之眷。報劬勞之恩哉。噫揚 先顯親。人情所同。而有其禮而無其時。則不得爲。有其時而無其禮。則亦不得爲。蓋所以重其事也。今則以 寧考御極之年。擧元良封册之儀。天心悅豫。吉祥穰穰。每當縟儀。瑞旭颺輝。可謂有其時而有其禮矣。曷可無檢玉鏤金繪日摸天之擧乎。後之君子。庶幾考其禮想其時。而知予心之所存也。雖然爲親志喜。貴乎廣施。施之不廣。惟予之恥。況彼環東土林蔥之類。莫不㴠育於昔年遺澤。長養於今日慈化。則望之深而思之切。槪可想已。玆予有五上册寶之慶。而諉之以蠲減之才優。年事之稍稔。不與我百姓同之。 祖考在天之靈。其肯曰子惠吾民庶。而亦豈予仰承 慈志之道也。向之惠。爲建儲也。今之惠。爲顯親也。歉斯濟之。豐斯安之。又何足計較商量於其間乎。諸道舊還餉。限七萬石。各道拯劣米最久一年條。貢人遺在。限二千石。市民徭役。限一朔。懸房贖錢。限十日。幷爲蕩減。以示予凡有吉慶。必與民同樂之意。慶不踰日。古例也。其令今日內分排。頒布京外。
정조 8년 · 목
敎曰。日暮時。旣令開門設場。今番萬一有蹂躪之弊。該所試官監試官。難免重勘。預令申飭。又敎曰。今番武所。或如向來式年科場之紛拏。使外方武士。不得盡意觀光。則當別般廉察。隨現該所試官當重勘。以此自兵曹。嚴飭各處試所。
정조 8년 · 강
判下兵曹大輪次時侍衛節目。
정조 8년 · 목
因該曹節目。敎以。禁衛出番鄕軍二哨。加數除出。別定將官。幕帳外排立。與入番軍合幷作門。銅龍光政明政等門。以金虎門量宜除出把門。俾無失道之儒攔入之弊。弘化宣仁通化門。亦依前例除出砲手把門。以訓局出番步軍六十名除出。每門各定將校率領。與守門將眼同。俾防餻商酒媼攔入之弊。節目改磨鍊以入。
정조 8년 · 강
有政。吏曹參判宋載經進。
정조 8년 · 목
敎曰。 上號後賞典百官加下批。今日內皆當擧行。試官出牌。尤不容暫緩。疏批許施。爲其一伸。況東班有實職卿宰事。西班軍職卿宰之替當。尤無可據。前吏曹參判宋載經。復授前任。使之先擧行後謝恩。又敎曰。吏曹參判違牌。勿爲呼望。各別催促。使之卽爲擧行。又敎曰。百官加下批政事。今日政爲之。又敎曰。工曹判書有闕代。以在京無故人差出。又敎曰。江界府使宜寧縣監。今日政擇差。○以徐有成爲兼弼善。鄭好仁爲知敦寧。金文淳爲同經筵。李一曾爲楊州牧使。李迪輔爲執義。尹序東爲副修撰。洪良浩爲工曹判書。李鼎炳爲江界府使。洪善養爲宜寧縣監。
정조 8년 · 강
命觀光守令。待畢場下去。
정조 8년 · 목
敎曰。俄聞入侍承宣言。以觀光次上來守令。吏曹皆催促下送云。此則傳敎中。無差員及觀光區別之故。該曹擧行。似如是矣。更令政院。申明分付。觀光守令。則待兩度初試畢場下去事分付。
정조 8년 · 강
領府事金尙喆。箚辭錫馬之典。賜批。
정조 8년 · 목
批以。 殿宮徽稱之禮。次第順成。慶忭之忱。無以容喩。都監工役之不日就完。無非卿董督之力。論厥勞勩。卿實爲首。廏馬之頒。意在賞欲稱功。卿其安心勿辭領受。仍命遣吏官傳諭。
정조 8년 · 강
判府事洪樂性。箚辭錫馬之典。賜批。
정조 8년 · 목
批以。 三殿 兩宮上册之禮。次第順成。每當行禮之日。天氣昭朗。予則曰此爲仰占之一端。區區慶忭之忱。曷可容喩。卿於是時。窮行效敦匠之任。卿必以爲榮。錫馬之命。何庸辭遜。卿其安心領受。仍命遣史官傳諭。
정조 8년 · 강
戶曹判書鄭一祥。工曹判書洪良浩。疏辭新資。幷賜例批。
정조 8년 · 강
贊善金履安。從縣道上疏乞遞。賜批。
정조 8년 · 목
批以。多少在敦諭。爾可悉之。此不復煩。爾須亟回遐心。斯速造朝。仍命此批答與敦諭。遣史官傳諭。
정조 8년 · 목
敎曰。前後敦諭。罄悉予意。緣予誠淺。造朝無期。良庸歉然。逮舊甲之重回。念爾祖之盡節。宋仁宗之以世舊二字。特諭王素者。此正今日上下交勉處。則向日臨門受朝之後。十衍別諭。尤非尋常備文之擧。雖以爾難進之義。謂當勉回遯思。克趾先美。今此巽章。又何其凂凂也。從古儒賢。必也鄭重於出處之際者。此雖出於量已量時之念。而出與處。不過義而已。以爾地處。兼爾經識。予則有如渴之誠。而爾則無膺命之心。招㫌屢勤。介石難回。上之所以優禮。下之所以辭巽。徒歸於一場文具。爾若念及先故。諒予至意。則必不待寡昧之多誥。而幡然來思也。況當銅闈初闢。賓僚咸備。薰陶之責。捨爾伊誰。玆遣史官。更敷心腹。爾其卽日登道。毋負予招徠之意。
정조 8년 · 강
掌令李壽咸陳啓。請玉堂譴罷。賜批。
정조 8년 · 목
陳啓以爲。向日朝參時諸玉堂。雖有議諡之命。不爲隨參於傳啓。遽然退出。誠爲可駭。請伊日諸玉堂。竝施譴罷之典。批以。玉堂事。尙今爭執。不已過乎。然所請律名。不過譴罷。從之亦不害爲紏謬。
정조 8년 · 강
司諫李身晦陳啓。請傳啓中諸罪人各施當律。賜批。
정조 8년 · 목
批以。安兼濟事。其停其連。無足輕重於隄防。則屢下亟停之批。何不動念。德秀事。以逆宦支屬。應坐可也。至於戊戌秋事。則今別無更問之端。此二啓謄傳故紙。反有褻慢之嫌。然一伸公議亦無妨。依啓。崔光泰金天欽事。還發配所。雖因該府之徑先分付。然公議所在。不可一向摧抑。放送還寢事。特允諸臣之請。至於設鞫。非其時也。當量處。姑停更待處分。
정조 8년 · 강
遞承旨成德朝。以李文源李在學爲承旨。
정조 8년 · 목
德朝牌不進。敎以許遞。又敎曰。承旨前望單子入之。
정조 8년 · 강
遞知春秋鄭一祥。同春秋徐有防。以李命植李在簡代之。
정조 8년 · 목
敎曰。大輪次。係是罕設之擧。試官宜其備員進參。春秋堂上中。以有本職進參人。春秋兼銜許遞。前望單子入之。待下批牌招察任。
정조 8년 · 강
命明日大輪次。春坊上下番及抄啓文臣。對讀官啓下。
정조 8년 · 목
敎曰。明日九日製。旣以大輪次設行。對讀官例以閣臣及玉堂上下番四學敎授啓下。而今番則捧券必當夥然。春坊入直上下番及抄啓諸文臣。幷以對讀官啓下事。該房知悉。
정조 8년 · 강
命龍宮縣監之代。口傳差出。學敎授有情病人改差。
정조 8년 · 목
敎曰。龍宮縣監身死之代。令該曹口傳差出。待下批不多日內辭朝。又敎曰。明日大輪次。學敎授不可不備員。衆所共知有情病人。幷改差。令該曹以在京無故人。口傳差出。
정조 8년 · 강
以李鎭恒尹承烈柳鎭恒爲副總管。韓鼎謨爲龍宮縣監。幷口傳也。
정조 8년 · 강
命方物領來下屬。嚴杖取招。
정조 8년 · 목
敎曰。今番各道方物。經宿後捧納。必是該掌中官司鑰下屬輩。從中點退。操縱索賂之致。禮刑判旣兼有司堂上。進詣備局開坐。京貢人及領來下屬。一幷捉來嚴査。萬一隱諱。杖問取招。又或以無乎草記。則有司堂上亦難免罪科。以此嚴飭備局。在囚廂庫弓房下屬。姑爲仍囚。以待結末事。分付刑曹。○備邊司啓言。方物領來下屬取招事命下矣。狗皮契貢人李重燁等所供內。自前完議。不給別人情云。關東主人金龜以爲。自前例給外。元無加給云。開城主人趙景行以爲。皮物價幷人情。移給皮物匠人。使之擔當云。平安監營將校沈奎以爲。弓房庫直處。加給一兩云。兵營吏韓益祚以爲。弓房庫直及弓人處。加給各一兩云。黃海監營色吏高光道。兵營吏金重五幷以爲。弓房庫直處。加給一兩云。慶尙監營吏權處衡以爲。弓房庫直處。加給一兩。弓人處。加給三兩云。左兵營吏卞遇楚。忠淸兵營首匠人金福得幷以爲。弓房庫直處。加給一兩。弓矢人處。加給三兩云。全羅監營吏白潤繪以爲。弓房庫直處。加給一兩。弓人矢人處。加給三兩云。其餘下屬各道校吏以爲。別無加給云矣。敎以。近來法綱。雖曰解弛。宮禁有此冒禁之事。事之痛駭。孰有甚於此。自有豐曄事出後。凡係束濕之方。務從闊略。俾渠輩含恩而知畏。無論罪科小大。期勿更犯。此乃不治治之意也。渠輩亦有人心。今番方物。豈忍點退操縱。藉曰下屬所爲。若能盡心檢察。豈有是也。此外作俑之事。不一其端。諸供太甚糢糊。殊極可駭。非不欲一一査出。間有已下去營屬。査事停止。弓房廂庫內官等。當待結末處分。而在囚下人等。明日殿坐罷後。使之嚴問取招。以諸道監兵營及京貢人處索賂一款。若不直招。嚴刑取服之意。直令草記。
정조 8년 · 강
命嶺東民事。申飭速啓。
정조 8년 · 목
敎曰。嶺東民事。有狀聞之命。而尙無狀本。更令廟堂申飭。使之斯速修啓。
정조 8년 · 강
命勅行措辦。預令抄啓。
정조 8년 · 목
敎曰。今番勅行。凡係措辦事。預令備局。區別抄出入啓。而其中外邑卜定及徵捧諸事。今番務從省減。而若不預加商度。推移磨鍊。則反有臨時窘束之患。此等處尤宜仔細照檢。雖以屛几刀劍等物言之。先爲措備。俾無如前貽笑之弊事。廟堂及該曹知悉。
정조 8년 · 강
命明日差早開門。儒生次次許入。
정조 8년 · 목
敎曰。明日弘化東西挾宣仁通化門。差早開門。通化一門外儒生。次次許入。試所承旨試官。先詣明光門外。祗迎待殿座。明光通陽靑陽門儒生。始許入門事。預令四館所知悉。
정조 8년 · 강
命明日菊製初試。慶科初試入格人。令成均館區別抄出。
정조 8년 · 목
敎曰。明日菊製大輪次直赴外初試。無論表賦。拔例廣取之意。昨已面論於泮長齋生。而更思。慶科初試。如或入格。則菊製初試。自在勿施中。是豈廣取之本意。慶科初試菊製初試俱入格人。令成均館秩秩區別抄出。元初試則許赴慶科會試。菊製初試。則今番勿拘常例。特爲許赴來頭上 號慶科會試事。卽爲分付。菊製初試人。上 號慶科初試。又或入格。更令退赴於明年丙別事分付。仍以此傳敎。各所試官。揭示懸題板。令多士知悉。擧行形止卽爲草記事。一體分付。
정조 8년 · 강
命二十五日慶科文殿試。春塘臺親臨。文殿試親臨處所。以仁政殿爲之。
정조 8년 · 목
因禮兵曹取稟也
정조 8년 · 강
備局。以關西災實分等狀覆啓。
정조 8년 · 목
備邊司啓言。卽因平安監司鄭民始災實狀啓。有回啓之命矣。取見狀本。則平壤等三十五邑。置之稍實。肅川等七邑。置之之次。仍以爲纔經歉荒。民力未蘇。推奴徵債。限明秋防禁。京外徒流。限明年勿爲定配於本道中。令廟堂稟旨矣。分等依施。京外編配。依前分配於諸道。推奴徵債。係是擾民。請依施。敎以。依草記施行。
정조 8년 · 목
備邊司啓言。平安監司鄭民始狀啓以爲。平壤城操。今當設行。而客使當前。兵營習操。旣有停止之命。則宜無異同云矣。兵營操鍊停止。蓋出紓民力之意。則今不可異同。請一體停止。允之。
정조 8년 · 강
命湖西軍布。營衙門納。純錢代捧。之次邑營門納。折半代捧。
정조 8년 · 목
備邊司啓言。洪忠監司沈豊之狀啓以爲。綿荒孔酷。各樣軍布。若依前參半。措辦無路。無論某衙門。軍布一幷純錢捧納事。請令廟堂稟旨矣。向來折半蕩減之命。特出無前惠澤。而道臣如是陳請。民勢可知。各營門軍布。有難全數代錢。使之錢木參半。他衙所納。則依狀請純錢捧納事。請分付。允之。敎以。綿農之最尤甚處。無論營門衙門。依狀請以純錢代捧。之次以下邑。則營門所納軍布之折半已蕩減外。又就折半代捧事分付。
정조 8년 · 목
武一二所啓言。擧子甚多。殿試不遠。實有限內米畢射之慮。二貫革外。加設六貫革設行。幷敎以。昨已提敎。今番差備官輩。萬一有不謹擧行。鄕武不得盡技。當遣宣傳官。試所門外。武參試官及差備官。嚴加決棍。俾令惕念。禁亂所亦有亂雜之弊。禁亂官當同律。卿等各別察飭。
정조 8년 · 강
命大輪次時。門軍排立。鄕軍入直標信。預爲祗受。
정조 8년 · 목
訓鍊都監。以大輪次時門軍排立。待標信擧行啓。敎以。若待標信。易致遲滯。今日標信。預爲祗受。開門後卽爲擧行。又因禁衛營御營廳鄕軍入直草記。幷敎以。標信今日祗受。
정조 8년 · 강
命禁亂假都事。各別擇差。
정조 8년 · 목
因義禁府禁亂假都事差出草記。敎以。勿拘總郞與訓鍊院官員。武兼中有履歷人。自副正以下。各別擇差。文武試所假都事。亦不擇差。幷更爲啓下事分付。
정조 8년 · 강
秋曹。以擊錚原情覆啓。
정조 8년 · 목
刑曹啓言。西部金召史擊錚原情。渠夫林枝郁。橫陷大罪。未得伸理。更考文案。特令生出獄門云矣。成案已久。誣罔痛駭。請勿施。從之。又啓言。三嘉幼學文德龍原情以爲。渠之妻族逋欠分錄。不爲施行。故充定軍役。依受敎免役云矣。自言益漸裔孫。難辨眞僞。勿施。請自臣曹勘處。敎以。不足深責。纔經大赦。亦是宥旨前事。今番分揀放送。又啓言。黃州漁夫文成玉等原情以爲。延平大海魚鹽稅。全屬均廳。江華將校。謂之卸水別將。下來捧稅。又稱饌物。盡奪捉魚。故失業謀避。間多渰死。自海營如前收稅。嚴飭沁校。無復橫拏。疊捧八百金。沁校處一一推給云矣。令該道臣往復沁營。詳査釐正。敎以。沁校所謂卸水別將橫歛之弊。不待此漢所訴。業已稔聞。年前繡衣。伊後宣傳官回奏。亦言其爲弊之難支。然廟堂申飭關文。等歸休紙。致有更訴之弊。此則不可以猥濫言。沁校所爲。誠亦痛駭。昨年申飭以後。徵稅別將等。令沁都査出。指名報本曹。仍卽下送海營。橫歛物貨。盡數徵給。幷嚴刑卽其捧稅處定配後。使之狀聞。俾外邑猾校。知有朝廷法綱。才經大赦。亦屬宥旨前事。狀頭分揀放送。至於稅錢之自海營主管云云。渠輩之言。只出目前之計。當初稅錢之付之該鎭。亦防海校之弊。則今雖復舊。海校作俑。必不下沁校。卿旣兼備局有司堂上。取考海伯移稅狀本及本司昨年回啓。具意見論理草記。
정조 8년 · 강
上號都監儀軌。命江華件勿爲磨鍊。
정조 8년 · 목
因該都監磨鍊草記。敎以。依所啓施行。江華則旣有外奎章閣件。勿爲磨鍊。
정조 8년 · 목
因頒敎文祗受狀啓。敎以。卿行何太遲遲。園行不遠。豈不欲導駕乎。且以道內目下擧行事言之。比兩西亦甚寂然。若此而牌文出來。何以及期措辦。卿則推考。斯速復路事回諭。
정조 8년 · 강
命文武所試官。惕念擧行。
정조 8년 · 목
文二所。以敬奉傳敎。曉諭多士啓。敎以。一所三所設場處所。比二所雖曰稍間。何時下敎。尙無消息。當該試官推考。俄者試題之不着銜不踏印封入。大是不審。一所試官。從重推考。應辦官拿處。○武三所。以平明開場啓。敎以。捧字數爻。何不書入。貫革。以二貫革試取乎。本所草記。最甚曚矓。考官幷推考。更令詳細草記。又以捧單數及加設六貫啓。敎以。俄於一二所草記。有措語批旨。依此惕念擧行。
정조 8년 · 강
命應辦官尹晳東。拿處分揀。
정조 8년 · 강
罷承旨徐有成職。
정조 8년 · 목
敎曰。昨日無數啓下。無非戶房公事。則以無乎修正單子入啓。大是不審。新入之初。擧行慢忽如此。來頭何言。當該承旨罷職。院吏令攸司科治。此文書更爲修正以入。
정조 8년 · 강
命政院書吏金潤弼。分揀放送。
정조 8년 · 목
因刑曹科治草記。敎以。分揀放送。
정조 8년 · 강
召見忠臣子孫于宣政殿。忠獻公金昌集子孫金履素金履運金履中金履裕金履度金文淳金復淳金正淳金龍淳金頤淳金洛淳金敎根。忠愍公李健命子孫。李英敎李英耇李英雲李英顯李英紀李憲翼李憲成李憲一童蒙李憲白李圓石。忠文公李頤命子孫。李英裕。忠翼公趙泰采子孫。趙命喆。達城府院君徐宗悌子孫。徐有慶徐有寧徐有豐徐有升徐有臨徐龍輔徐弘輔徐應輔徐興輔徐逈輔徐能輔徐鼎淳徐益淳徐觀淳童蒙徐光孫徐夢祥徐鳳悅。忠愍公尹慤子孫。尹守儉忠定公李尙★(香+集)子孫。李亨逵李潢李溏童蒙李喜老味李相孫。忠穆公李弘述子孫。李敬懋李泰懋李光燮李光顯李光益李光道童蒙李天錫李柱錫。忠莊公白時耇子孫。白師謹白師誾白東運白東遠白泓鎭白海鎭白恒鎭白泳鎭白崇鎭。忠毅公金時泰子孫。金觀行金益淳。贈判書沈榗子孫。沈堵沈應鎭沈潗。
정조 8년 · 목
予曰。予則 先大王之孫。卿等先卿之孫。昨過朝參。今會一堂。愴感之外。事非偶然。諸臣皆感泣。予曰。交河致祭。今日內擧行。李判府事除朝辭往參。致祭承旨。同副承旨進去。承旨兪彥鉉曰。今日則祭需恐難及時矣。予曰。然則明日爲之。予曰。各家子孫中。武弁則當試射。儒生則當應製頒賞。午後侍令於春塘臺。仍敎曰。昨下綸音。自內閣多數印出。今日登筵諸臣。列書姓名。各爲頒賜事分付。
정조 8년 · 강
遞承旨宋載經朴祐源李在學權★(衤+嚴) 。以李亨逵李敬懋金文淳徐龍輔代之。
정조 8년 · 목
敎曰。未肅拜奉命在外及內閣仕進習儀進去承旨。幷許遞前望單子入之。待下批。幷卽牌招察任。
정조 8년 · 강
命鶴城君賜几杖儀節。用大臣宣麻例。內外宣醞。依例爲之。
정조 8년 · 목
敎曰。鶴城君賜几杖時儀節。該曹當依故相李元翼李景奭許穆錦平尉例磨鍊。而今番則旣命親臨。且當傍用大臣宣麻例。以此分付。讀敎書注書。以宣敎官磨鍊。應參諸臣故事。宣麻時則侍臣入參。賜几杖時。時原任政府東西壁六卿判尹耆老所禮曹堂上進參。而今番則親臨事體自別。侍臣及時原任大臣閣臣政府西壁亞卿亞尹及六曹參議以上進參事分付。其日本家內外宣醞。依例爲之。宣醞時。只時原任大臣閣臣政府西壁六卿判尹耆堂禮堂進參。宣醞床器品。戶判取考前例。明日登對稟旨。
정조 8년 · 강
御春塘臺。行忠臣子孫應製。
정조 8년 · 목
予命承宣書御製詩曰。殿門朝闢愴懷新。日月依然舊甲辰。零落雲仍今幸在。典型應似古忠臣。仍命文蔭諸臣賡進。使儒生應製。設帿布。使武弁試射訖。分等頒賞。仍敎曰。卽見致祭人子孫。惟前縣監金觀行。以忠毅公金時泰之子入侍。外此非曾玄。則五代孫年限雖云已過。宜令不絕其祿。今日政復職調用。
정조 8년 · 강
上號時。習儀日及正日門路。命依昨年例爲之。樂章儀註磨鍊。
정조 8년 · 목
敎曰。 慈殿上號時。習儀日及正日門路。一依昨年例爲之。㴠仁亭先行親上習儀。醫女習儀。詣景福殿。仍行內習儀。 慈宮上號日及習儀時門路習儀處所。皆依昨年例爲之。又敎曰。今番　慈殿慈宮上號時樂章。用新撰樂章。拜禮亦用瞽師樂。而儀註中。此一款元不磨鍊。該曹堂上推考。其委折使之據實草記。
정조 8년 · 강
册寶册印內入處所。命仁政殿明政殿爲之。
정조 8년 · 목
敎曰。册寶册印內入處所。 先朝册寶 貞聖王后册寶。內入于仁政殿。 王大妃殿册寶。 景慕宮册印惠慶宮册印。內入于明政殿。 慈宮受册處所。以慈慶殿爲之事分付。
정조 8년 · 강
遞副提學鄭志儉。應敎尹㬦。校理鄭萬始。副校理李顯靖安策。修撰林道浩。副修撰姜★(亻+寅) 。
정조 8년 · 목
政院。以玉堂上下番俱空啓。敎以。其中有情勢實病人許遞。政官牌招開政。其餘只推。更卽牌招。
정조 8년 · 목
以李延伋爲校理。李東稷爲修撰。李錫夏爲副修撰。宋翼洙爲朔寧郡守。
정조 8년 · 강
命都監提調徐有慶鄭昌順。嚴飭察任。
정조 8년 · 목
上號都監啓言。提調徐有慶鄭昌順。飭敎之下。終不承命。習儀不參。事體未安。請牌招。敎以。令政院更爲牌招。各別嚴飭察任。
정조 8년 · 강
禮曹。以　上號時用樂儀註。更爲釐正啓。
정조 8년 · 목
該曹啓言。 上號時用樂儀註據實草記事命下矣。 慈殿　慈宮陞降座時及殿下上 册寶册印拜禮時。恐當以瞽師樂作樂止。一體磨鍊。故參考內宴時儀註。更爲釐正。
정조 8년 · 강
命誕日陳賀。權停。
정조 8년 · 목
禮曹啓言。大殿誕日陳賀。齋戒相値。事當退行。而自前如此之時。有啓稟擧行之例矣。今番請退行。敎以。權停。
정조 8년 · 강
命鶴城君賜几杖日。不多日內更擇。
정조 8년 · 목
禮曹啓言。鶴城君賜几杖擇日。問于本家。則初十日祗受云。請以此日知委。敎以。老人之事。不可曠日持久。以不多日內進定。更爲擇入。
정조 8년 · 강
改差翊衛曺允亨。翊贊安鼎福李義逸。副率金正淳。
정조 8년 · 목
兵曹以允亨等身病呈狀。啓請改差。允之。敎以。適有今日。金正淳東銓相當窠相換。
정조 8년 · 강
御春塘臺。行九日製大輪次。仍行科次。讀券官鄭存謙韓光會尹東暹吳載純李在簡徐有隣徐浩修鄭昌順吳大益徐有防朴祐源宋載經鄭一祥李獻慶金載瓚金思穆鄭東浚鄭枋趙鼎鎭徐龍輔趙時俊申益彬金宇鎭洪良浩尹坊崔光壁閔鍾顯鄭述祚李時秀。對讀官李崑秀尹行任沈樂洙尹序東宋銓李勉兢鄭萬始金啓洛李錫夏李顯道金熙朝李暾李翼晉徐瀅修申馥姜世綸。
정조 8년 · 목
具翼善冠袞龍袍。乘輿出賓陽門。詣春塘臺。降輿陞座。試官以次行禮訖。敎曰。儒生入門數知入。注書金孝達出問。以一萬八千餘人仰達。存謙曰。向日屢蒙恩典。不勝罔功之愧矣。予曰。卿言過矣。存謙曰。入門之近數萬。曾所未有矣。予曰。古或有如此之時否。存謙曰。今始初見矣。以擬本朝館學儒生等。謝於上 號禮成之日。駕過太學。駐輦引諸生。諭以菊製之大輪次設行。蓋欲趁八路多士咸聚之時。以爲廣慶餙喜之擧。仍命表取京。賦取鄕。各賜及第。俾諸生知悉。爲表題。吾家大慶每今年。爲賦題。浩修曰。別雲劍以下侍衛。多有離次之弊。事體未安。一幷推考。予曰。依爲之。科次時至。予命諸試官。特別置試券。進前合考。以次坼榜。帳前呼名。敎曰。大輪次九日製表居首進士韓興裕。賦居首幼學申驥顯竝直赴殿試。表之次幼學兪耼柱。幼學洪鼎夏。生員李在治。進士李永甲。生員朴喆源趙雲絧李寅默。幼學呂善容李勉翼申綮。進士李勉祥徐興輔任弘常。幼學金履度。生員尹光垂。幼學柳星會。生員南寅老洪景厚。進士金載翼。幼學徐有獻。生員朴宗洪。幼學安業林秉遠。進士李最賢任好常。幼學李衡采李在紹洪祐淵趙桓鎭。賦之次幼學李天章。進士金復仁金秀臣。幼學李天培洪樂昇梁德申。進士金禹儉。幼學李邦玉權★(亻+景)李以性。通德郞朴宗翊。幼學權倚。生員沈鳳錫。幼學魚用翼鄭夏善。生員閔思永。進士李基崇。幼學尹秀漢。進士崔壽亨。通德郞鄭履益。進士吳彥載。幼學李宜昇。通德郞張履信。幼學李躋泰李憲玉李普源。進士李準海。幼學徐宏修金秀人。進士權燁。幼學閔景爀辛師夏尹濟純鄭奎觀。進士沈玉賢。幼學趙台錫崔履亨。通德郞李訥模。幼學崔鎭珏。竝直赴會試。仍乘輿還內。
정조 8년 · 강
遞工曹參判柳義養。吏曹參議李時秀。以尹坊爲工曹參判。金思穆爲禮曹參判。黃昇源爲吏曹參議。
정조 8년 · 목
敎曰。工曹參判柳義養。吏曹參議李時秀幷許遞。與禮曹參判未差之代。前望單子入之。
정조 8년 · 강
命殿試日子。以二十六日爲之。
정조 8년 · 목
武三所。以出榜窘急。加設貫革啓。有是命。
정조 8년 · 강
命別監賞格。訓御兩營布貸用。
정조 8년 · 목
兵曹判書徐浩修啓言。本曹布儲未滿十同。來頭別監兩等賞格。萬無措備之道。訓御兩營布各七同貸來。請推移繼用。從之。
정조 8년 · 강
命補賑人陳益祥金尙輝。付同中樞。
정조 8년 · 목
兵曹判書徐浩修啓言。北關補賑諸人。皆蒙加資除職之恩。惟陳益祥金尙輝兩人。獨漏恩典。故敢達矣。敎以。後日政。幷付同中樞也。
정조 8년 · 강
拿處訓戎僉使南履五。
정조 8년 · 목
兵曹判書徐浩修啓言。訓戎僉使南履五除拜屢朔。終不辭朝。雖未知病勢之如何。而紀綱所在。萬萬寒心。請令該府拿問處之。從之。
정조 8년 · 강
命排設房司鑰科治。
정조 8년 · 목
左承旨李在學啓言。殿座處所排設。不能致愼。事極可駭當該。排設房司鑰。請令攸司科治。從之。
정조 8년 · 목
出天中淡雲間。入巽方天際。狀如拳。尾長二三尺許。色赤光照地。
정조 8년 · 강
命進御藿香正氣散。午後一貼。更爲煎入。榻敎也。
정조 8년 · 강
行藥院入診于誠正閣。仍召見備局堂上。都提調徐命善。提調徐有隣。訓鍊大將具善復。有司堂上金華鎭。趙時俊。兵曹判書徐浩修。戶曹判書鄭一祥。
정조 8년 · 목
請診也。○予曰。膈痰熾盛。飮啖失宜。不但外氣而已。換節之際。每如此矣。命善曰。醫官待令。診候何如。予曰入侍。康命吉丁文壽進伏。命吉診候曰。膈痰乍滯。故有咳嗽之候矣。文壽曰。童便性味甚冷。自今停進似好矣。予曰依爾奏停止。仍命承旨林濟遠。讀原春道狀啓訖。予曰。觀此狀辭。卿等之意何如。有隣曰。此是還上停退軍布停免等事也。姑待追後狀啓。似有區處之道矣。予曰。然則自廟堂更爲行會。催促狀聞。予曰。勅行當在使臣回還前乎。命善曰。姑難的知矣。予曰。勅行時擧行等節。盡爲抄出乎。時俊曰。見方抄書矣。予曰。至如屛風等屬。預令戶曹措備似好矣。時俊曰。勅使求望。各自不同。恐難預備矣。予曰。他用之件。亦甚苟艱云。預備者或不合。則仍爲曹坐需用。亦何妨也。鄭判府之曾判度支也。凡百擧行。巨細無漏。今焉已矣。九原誠難作矣。有隣等曰。儺禮都監之爲民弊者。似不少矣。予曰。今番異於他時。全然廢閣。亦甚不可。凡係爲弊之端。商量除之。似無所難。戶判取考前例以奏也。予曰。昨日科榜何如云乎。命善曰。實才多參云矣。予曰。今九月朔抄啓文臣親試。以再明日爲之。武科直赴爲幾人乎。浩修曰。初試幾近二千。而直赴爲四百九人矣。予曰。向以勸武事。有下敎者。大科不遠。如有可用之人。預先擇取也。善復曰。姑未得可合人矣。予曰。似聞李命杰李養采。俱有子可合勸武云。卿亦聞知否。善復曰。臣亦聞之矣。予曰。一則璿裔。一則將種。身手可合。則別薦無妨。今欲召見。皆令入侍。假注書李敬五承命出。與幼學李海愚李堯憲偕入。予問姓名年歲訖。令姑爲退待。仍敎曰。 園行當從近爲之。而 園所後麓。嚴石周廻。天作之地。所見異常。今番竊欲與訓將周覽矣。
정조 8년 · 강
譜牒。命設廳擧行。
정조 8년 · 목
禮曹判書鄭一祥啓言。上 號禮成。卽當紀載於譜牒。而國朝御牒八高祖圖。 王妃世譜。亦當一體修正矣。在前有設廳擧行之例。今番則何以爲之。敎以。依向日例爲之。又啓言。跋文請令大提學撰進。從之。又啓言。進上進獻。各以幾件封進。而册衣何以爲之乎。敎以。依向日例爲之。
정조 8년 · 강
命北道交濟穀移轉條。量數充補。
정조 8년 · 목
有司堂上趙時俊啓言。北道交濟穀中移轉取用之後。例以散在條。狀請補充。而前道臣。昨年北關移轉一萬四千五百石。以南關所在取用。而因遞歸忙急。未及陳聞充補云。當此捧糴。不可不以此補被。各邑散在條中。量其數爻。請使之充補。從之。
정조 8년 · 강
命高元濟勘斷草記勿施。
정조 8년 · 목
禁衛營啓言。昨夜蠶頭有火氣。推尋則江華高元濟放火於巖石間。捉來査問。則渠之所使船。年久朽破。自本府行關忠淸水營。以爲新造。而及其造來也。本府吏等。奪新造船。出給他船。故一邊應役。往康翎。許久未還。捉囚其兄於府獄。家藏盡歸養獄之資。不勝其冤云。民習驚駭。出付秋曹勘斷。敎以。地界自有定制。況於向來定式之後。標外事。便在勿問之科。自卿營足可査處。是豈上煩之事。若此不已。南麓近處。歲時燻髮。人家燒灰。皆欲禁止。一一草記乎。然則先自卿家。竝與炊飯燃堗而已之可也。兵曹所掌。何乃替當。卿之草記太不緊。雖令該曹照律。旣無可據之一律。勢將止於刑推定配。此足以徒滋頑民覬覦之習。何益於懲戢之道乎。此草記勿施。此後標外事。更勿登聞。
정조 8년 · 강
命遠竄罪人安兼濟押送。待處分。
정조 8년 · 목
義禁府啓言。因臺啓。遠竄罪人安兼濟設鞫待處分事命下矣。仍前罪目。請押送當初配所。敎以。才經大霈。更待處分。
정조 8년 · 강
命廂庫下人放送。弓房下人取招。
정조 8년 · 목
刑曹啓言。在囚下人等取招事命下矣。弓房庫直金福興等以爲。例情元數外。加捧一兩。此外無一毫責徵之事。至於全羅監營吏處。幷與元情債。而亦不得準捧云。廂庫庫直。以其方物之數少。初無加索之端云。請幷嚴刑得情。敎以。廂庫下人等放送。弓房下人處。更爲嚴杖究問。當該弓矢人等。亦爲捉來取招草記。
정조 8년 · 강
命擊錚人安召史。分付該道。具意見狀聞。
정조 8년 · 목
刑曹。以擊錚人金城安召史依受敎放送啓。敎以。一邊之言。雖難取信。參以獄情。推之獄理。不無多少起疑之端。豈以已具之獄。不欲輕易傅生。有此遷就而然。否則被告者。頗不貧寒。以抑强之意。故爲推仍。以此以彼。不可不另行按査。分付該道。原文案一通謄上。具意見狀聞後稟處。
정조 8년 · 강
召見閣臣文任承旨于重熙堂。內閣提學金鍾秀吳載純。檢校直提學徐有防。直提學鄭志儉朴祐源。原任直閣金宇鎭徐龍輔鄭東浚。檢校直閣金載瓚。待敎李崑秀。原任待敎尹行任。弘文提學徐有隣。都承旨洪秀輔。左承旨李文源。右承旨李在學。左副承旨李祖承。右副承旨申致權。同副承旨林濟遠。
정조 8년 · 목
予曰。一二三所科作入之。予曰。今番庭試菊製科作中一等外。有御批者。皆謄書於臨軒功令事分付。
정조 8년 · 강
遞禮曹參判金思穆。左尹徐有大。以南玄老爲禮曹參判。尹承烈爲左尹。
정조 8년 · 목
敎曰。禮堂向有奉審之命。京兆係是詞訟劇地。參判赴燕不遠。亞尹方在試所。禮曹參判金思穆。漢城左尹徐有大幷許遞。新資多有未經亞卿人。令該曹口傳差出。
정조 8년 · 강
二十五日詣 永祐園展拜。命依京擧動例擧行。
정조 8년 · 목
敎曰。二十五日當詣 永祐園展拜。皆依京擧動例擧行。旣有受敎定式。依此爲之事分付。
정조 8년 · 강
命明日親臨處所。春塘臺爲之。
정조 8년 · 강
命漂到船。依願還送。
정조 8년 · 목
因忠淸水使李潤彬漂到船狀啓。敎以。依願還送之意。令廟堂卽爲行會。
정조 8년 · 강
重推兵曹判書徐浩修。
정조 8년 · 목
敎曰。兵曹判書使之來待。○政院。以浩修謂有情勢。終不入來。啓請推考。敎以。情勢未知何事。而明日殿座有命。事係師律。無端引義。大關分義。從重推考。更爲各別催促。斯速來待。
정조 8년 · 강
御春塘臺。行抄啓文臣親試。試官。李徽之吳載純徐有防朴祐源金宇鎭鄭東浚金載瓚徐龍輔。
정조 8년 · 목
自內詣春塘臺陞座訖。徽之曰。幸行程途不遠。當日還宮。似恢恢矣。予曰然矣。今番卿當隨駕乎。徽之曰。敢不陪進乎。予曰。日前忠臣子孫入侍。卿何不入來乎。徽之曰。未及承聞。故不得入參。而褒忠之典。逈出尋常。感泣不知所達矣。試官率抄啓文臣行禮訖。以擬本朝內閣進鶴城君賜几杖圖爲表題。仍命藥院提調兵判訓御兩將入侍。予曰。昨日卿何不入來乎。都提調徐命善曰。情踪臲卼。不敢入矣。予曰。果何故也。命善曰。沈煥之疏事矣。予曰。昨已言于金鍾秀。此不過煥之自鳴之疏。別無深意矣。予曰。兵判出去。率勸武人入侍。徐浩修出。與李海愚李堯憲趙文彥偕入。予曰。分付訓御兩營。勸武傳令。使之着天翼。更爲入侍。海愚等改服以入。予曰。趙用鎭趙完鎭具敦和入侍。趙完鎭則旣是前銜。分付兵曹付軍職。冠帶入侍。予問姓名年齒。用鎭等以次奏訖。命退去。徽之等持試券。進前考試。又命宣傳官別軍職試射。予曰。今番 園行侍衛。依昨年例爲之。予曰。武科三所。額外入格。多有見拔者云。故取考前後廣取之規。元無過千數之時矣。然此與殿試有異。當此邦慶無前。八域均歡之日。若有一分抑鬱之歎。甚非廣慶餙喜之意。今番則勿拘常格。一從入格之數。幷令許赴會試似好矣。命善曰。入格人幾近二千云。擧子之夥然。亦可推知矣。
정조 8년 · 강
召見承旨李祖承于重熙堂。
정조 8년 · 목
予曰。吏曹參判宋載經牌去來知入。旣無情勢。無端違牌。極爲駭然。違牌勿爲呼望。更卽嚴飭催促事分付。
정조 8년 · 강
遞承旨李文源申致權。以金載瓚趙興鎭代之。
정조 8년 · 목
敎曰。右副承旨許遞。前望單子入之。又敎曰。左承旨許遞。前望單子入之。
정조 8년 · 강
命兵曹判書徐浩修。記過待令。
정조 8년 · 목
敎曰。經宵促飭。無意膺命。此何道理。此何事體。夜深後始聞承宣言。以沈煥之辭疏句語。引義云。而蓋其疏語。不過自道伊時事狀。元無別般斥言之事。未下批之疏。無敢引義。 先朝禁令。何等截嚴。且本事。前此業已悉諭。今不架疊。而丁酉秋奉朝賀之疏。人孰不見。況先見之明。不可責之於中人以下。此鄭蘊諸人之猶所未能逆覩。到今執此爲引者。決是常情常理之外。又況是誰之家。是誰之兄。爲其弟而若不顧藉其兄。是反欲貽累於其弟。予固知之。以煥之之本末。決無甘心於其家之理。然則重臣之如是引義。外面觀之。徒滋聽聞之起感。世道憂。容有極乎。今以煥之自鳴之疏。若作重臣引義之端。予恐從此時象。無底定之日。寧有是也。寧有是也。昨以玆事。已與吏判有許多說話。吏判之見。正合予意。奉朝賀何不勸令重臣承膺乎。有此下敎之後。重臣更又引入不出。此大關臣分。大關世道。兵曹判書徐浩修從重推考。殿座斯速來待。又敎曰。兵曹判書徐浩修。記過待令。
정조 8년 · 강
有政。吏曹參判宋載經。兵曹判書徐浩修進。
정조 8년 · 목
以李書九宋俊載爲正言。權欕兪漢敬爲修撰。金啓洛爲副修撰。曺遠振爲兼弼善。李顯默爲副校理。林道浩爲司書。趙英鎭爲永興府使。李重馥爲呂州牧使。高信謙爲豐德府使。許湛爲宣傳官。初仕也。朴廣源爲北評事。
정조 8년 · 강
命內乘朴基豐。熟馬賜給。別軍職南憲喆加資。宣傳官朴光遇直赴殿試。
정조 8년 · 목
敎曰。今甲辰秋等。內乘別軍職宣傳官內試射時。騎蒭內乘朴基豐四中。加資則資淺。以本寺熟馬賜給。又敎曰。今甲辰秋等。內乘別軍職。宣傳官內試射時。柳葉箭別軍職南憲喆居首。依例加資。宣傳官朴光遇全布依例直赴殿試。
정조 8년 · 강
遞校理鄭致淳。副校理孟至大。以李度謙爲校理。李東郁爲副校理。
정조 8년 · 목
敎曰。動駕隔日。番次甚苟艱。玉堂在外及未肅拜人員幷許遞。前望單子入之。待下批牌招察任。
정조 8년 · 강
命未下直及上京守令。明日下送。
정조 8년 · 목
敎曰。畿邑則勅行不遠。諸道民政。亦皆方殷。未下直守令。皆令明日辭朝。差使員及上京守令。明日下送。赴擧守令待科榜出後。卽爲下送。如是申飭後。不卽下去人。各該道伯狀聞論罪事。令廟堂分付。
정조 8년 · 강
命恩賜見漏李在紹。許赴來頭庭試初試較藝。
정조 8년 · 목
禮曹啓言。七夕製入格李在紹呈狀以爲。今番初試。以恩賜赴擧於三所較藝矣。見漏於榜目云。當該試官推考。李在紹許赴於來頭庭試初試。以爲較藝等第事。請分付。允之。敎以。該所試官。不可推考而止。竝罷職也。
정조 8년 · 강
判下兵曹永祐園展拜時。軍兵磨鍊草記。
정조 8년 · 목
因該曹草記。敎以。訓局馬兵三哨。步軍八哨。御營騎士三番。步軍五哨爲先後廂。禁軍三番隨駕。禁衛營留陳。
정조 8년 · 강
許施湖南軍布純錢上納之請。
정조 8년 · 목
備邊司啓言。全羅監司趙時偉狀本以爲。綿農歉荒。民情皆以純錢願納。而身布減半之後。錢木參半之數。有難計尺捧上。今年各營衙門諸般身布。以純錢捧納事。請令廟堂稟旨矣。道臣如是陳請。民情亦可推知。各營軍布。錢木參半。衙門所納。純錢許施事。請分付敎以。民情可以推知。無論營門衙門納。幷依狀請。折半已蕩減外。皆以純錢上納。若此。則湖西可嫌銷刻。亦依湖南例擧行事分付。來頭兵曹朔下。限朔亦以純錢上下。訓局則奉足分給。與他自別。令該營從長。論理草記稟處。
정조 8년 · 강
命諸道舊還三分一收捧。兩西畿甸四分一磨鍊。
정조 8년 · 목
備邊司啓言。諸道舊還未捧之數夥然。如今豐時。不可不捧。而歉餘民力。亦宜顧念。就都數中。限三分一。以近年條收捧之意。請分付。允之。敎以。略綽分排。俾無一毫編重之弊事。措辭申飭諸道。至於兩西畿甸。且當勅行。民力宜顧。又況關西。今春蠲惠。比他差少。雖因事勢之不得不然。而朝家至今以此耿耿。三道則四分一磨鍊。
정조 8년 · 강
拿處抄啓文臣金熙朝成種仁李勉兢趙濟魯申馥鄭萬始沈晉賢。削別軍職李漢豐等職。罷申應周職。罷黜永興府使具純。卽其地定配。汰宣傳官李身敬。
정조 8년 · 목
敎曰。臨軒親試。事體何等莫重。而一二入格者外。荒辭拙句。無非牛溲馬渤。近因多事。久闕課督。在諸文臣道理。尤宜着意攻業。而惟事荒嬉。無意淬礪。所謂不試故藝之義。果安在哉。當該抄啓諸文臣等。下義禁府。拿問處之。又敎曰。成命之下。規避爲事。紀綱所在。萬萬駭然。別軍職李漢豐曺學臣田文顯趙心泰邊聖和鄭勖世幷削職。雖欲自呈擧案。不能檢戢下僚。申應周爲先罷職。又敎曰。別軍職具純永興府使罷黜。卽其地定配。又敎曰。宣傳官李身敬。旣施五度之棍。爲先汰去。
정조 8년 · 강
命抄啓文臣朔課講。明日爲之。時囚金熙朝等放送應講。
정조 8년 · 목
敎曰。抄啓文臣七月朔再次課講。明日爲之。又敎曰。時囚罪人金熙朝成種仁李勉兢趙濟魯。申馥鄭萬始沈晉賢。竝爲先罷職放送。仍令明日課講。以背講應講事分付。
정조 8년 · 강
遞承旨金載瓚。以金宇鎭代之。
정조 8년 · 강
命明日出宮時。只槍劍軍閤外待令。
정조 8년 · 목
敎曰。明日出宮時。當於明政門外乘馬。挾輦軍乘馬處所待令事分付。只槍劍軍閤外待令。
정조 8년 · 강
罷黜江界府使李鼎炳。
정조 8년 · 목
鼎炳。以身病呈狀。吏曹啓請罷黜也。
정조 8년 · 강
遞兵曹參判鄭枋。副總管柳鎭恒。禮曹判書徐有隣。以金思穆爲兵曹參判。邊得養爲副總管。金魯鎭爲禮曹判書。
정조 8년 · 목
因兵曹守宮望筒。敎以。參判老病。參知時帶閣銜。與在外總管許遞。前望單子入之。○敎曰。禮判當以兼帶。依例留院。明日禮儀使不可不備員。且有奉審之行。禮曹判書徐有隣許遞。前望單子入之。待下批牌招齋宿。
정조 8년 · 강
以洪和輔爲江界府使。口傳也。
정조 8년 · 강
命兩湖貢保布。純錢代捧。
정조 8년 · 목
敎曰。兩湖今年貢布保布折半蕩減之外。皆以純錢代捧事。纔有特敎。而道伯若不別般察飭。邑宰又或忽於躬檢。諉以令前已捧。實惠必有未究之弊。更令廟堂。各別措辭。嚴飭兩道道伯處。俾各着意擧行。
정조 8년 · 강
命武初試入格人。幷赴會試。殿試分五所。
정조 8년 · 목
敎曰。今番武所擧子應赴之數甚多。初試元額則只不過七百人。入格則至於二千九百二十六人之多。而未及試取之類。又未知入格爲幾人。然則許多入格人之拘於額數。無端見拔。豈不矜悶。然各年初試前例。多不過千數。今雖欲闊狹加數。勢難踰三百。大抵鄕外武士之如是咸聚。渠輩亦知邦慶無前故耳。萬科試取。猶多故例。然古今有異。雖不可遽然行之。此不過初試。初試之以入格數許赴。亦不無近例之旁照。其在廣慶餙喜之道。何拘額數多寡。武一二三所初試元額外。一從入格數。幷許赴會試。此槪値無前之邦慶。行無前之曠典。卽令試所。知委武士處。俾無抑菀之歎。明日雖値動駕。仍爲設場。以爲盡技應試之地。又敎曰。再明日殿試應試之數。以初試先入格及直赴會試人言之。數近四千。不可不分所試取。慕華館訓鍊院分遣命官設場。慕華館則原榜初試中二千五百人應試。柳葉箭設六貫革。貫革設四貫革。鳥銃設六貫革。講則命官及次試官。館內分所捧講。訓鍊院則直赴殿試人全數應試。柳葉箭設八貫革。貫革設四貫革。鐵箭設四防牌。鳥銃設八貫革。講則命官及次試官。依慕華館例。分所捧講。此外原榜餘數人及直赴會試人。幷令帳殿應試。慕華館命官徐判府事進去。訓鍊院命官訓將進去。承旨則慕華館左承旨進去。訓鍊院左副承旨進去。各所命官及承旨。以此預爲知悉。俾無混雜之弊。分所傳箭官告箭官。宣傳官勢難分排。皆以武兼擇差。擬望啓下。執鼓官幷以訓鍊院次官。兼行宣傳官事事分付。又敎曰。再明日武殿試帳殿試所。又當分所。原榜擧子分三所應試。直赴會試人帳殿應試。分所處所。以丹楓亭不老門爲之。主掌官以帳殿主掌官通用。今番殿試。旣分五所。赴試擧子亦近半萬。試册修正。勢難趁期。每所考官件一件。參試件二件待令。預令試所及戶兵曹知悉。文試所同日設行。試所承旨。須有六員。可以擧行。若此則入侍承旨不得備員。注書旣有加出分送之例。承宣亦當旁照此例。假承旨三望。明朝各別擇擬以入事。該房知悉。帳殿則柳葉箭設六貫革。貫革設四貫革。鳥銃設五貫革。丹楓亭則柳葉箭設三貫革。貫革設三貫革。鳥銃設二貫革。不老門則柳葉箭設二貫革。貫革亦設二貫革。鳥銃則合試帳殿。其外騎芻及講書。亦於帳殿合試事分付。分所處榜目。與帳殿榜目。當通同定坐次。各所試官持草榜詣闕。計劃修正入啓榜目事。一體分付。
정조 8년 · 강
命再明日文殿試處所。以明政門爲之。
정조 8년 · 강
命文殿試。謄錄官査同枝同官封彌官。各別擇差。
정조 8년 · 목
敎曰。再明日文殿試時。應試擧子數多。謄錄官査同枝同官多數差出。幷與封彌官。依昨年下敎。以未通淸文臣中。各別擇差事分付。
정조 8년 · 강
命出還宮道路。以館峴磨鍊。
정조 8년 · 목
敎曰。明日出還宮道路。依昨年例。皆以館峴磨鍊事分付。
정조 8년 · 강
命隨駕留陣軍兵。改磨鍊。